pythainlp/thaigov-v2-corpus-22032023 huggingface dataset:
วันอังคารที่ 27 ธันวาคม 2565
27/12/2565
PM meets with Co-founder and Chairman of BGI Group
PM meets with Co-founder and Chairman of BGI Group
December 27, 2022, at 0830hrs, at the Purple Room, Thai Khu Fah Building, Government House, Mr. Wang Jian, Co-founder and Chairman of BGI Group, paid a courtesy call on Prime Minister and Defense Minister Gen. Prayut Chan-o-cha. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister expressed pleasure to meet with BGI Co-founder and Chairman, and thanked the company for supporting the Thai Government in its battle against the COVID-19 pandemic through donating Huo-Yan Air Laboratory, a complete, high-throughput nucleic acid testing platform developed by BGI Genomics. He was also pleased with the meeting between Mr. Wang Jian and representatives of Ministry of Public Health and the Eastern Economic Corridor (EEC) to discuss medical and medical genomics cooperation in a tangible manner. Thailand stands ready to become the region’s medical genomics hub as the country is internationally recognized for its quality medical personnel and advanced medical development. At the policy level, Thailand has mapped out genomics development plan, in collaboration with 22 partner agencies. The Prime Minister hoped that the Thai Government and BGI could further tightened cooperation in this area.
BGI Co-founder and Chairman expressed appreciation toward the Prime Minister for the meeting. BGI has forged cooperation with Thailand for 25 years, and his visit to the country this time is to explore further investment opportunity and tighten cooperation with the Thai Government. Both parties also discussed exchange of knowledge and expertise and personnel training, as well as advanced technology transfer, for national development.
วันเสาร์ที่ 31 ธันวาคม 2565
31/12/2565
โฆษกรัฐบาลเผย นายกฯ ห่วงใยสุขภาพประชาชน เตือนดูแลตัวเองจากฝุ่น PM 2.5 ช่วงสภาพอากาศหนาว กำชับหน่วยงานเฝ้าระวัง ควบคุมมลพิษทางอากาศให้อยู่ในเกณฑ์มาตรฐาน ปลอดภัยต่อสุขภาพของประชาชน
โฆษกรัฐบาลเผย นายกฯ ห่วงใยสุขภาพประชาชน เตือนดูแลตัวเองจากฝุ่น PM 2.5 ช่วงสภาพอากาศหนาว กำชับหน่วยงานเฝ้าระวัง ควบคุมมลพิษทางอากาศให้อยู่ในเกณฑ์มาตรฐาน ปลอดภัยต่อสุขภาพของประชาชน
วันที่ 31 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์พร้อมห่วงใยในสุขภาพของประชาชนจากฝุ่นละออง PM2.5 ในช่วงสภาพอากาศหนาว โดยข้อมูลจากกรมควบคุมมลพิษ กระทรวงทรัพยากรธรรมชาติและสิ่งแวดล้อมระบุว่ามักเกิดขึ้นในช่วงปลายปีและต้นปี ซึ่งมาจากแหล่งกำเนิดที่แตกต่างกันในแต่ละพื้นที่ โดยฝุ่นละออง PM 2.5 เกิดขึ้นเนื่องจากสภาพอากาศในช่วงปลายปี และต้นปีที่มีความกดอากาศสูงจากประเทศจีนแผ่ลงมาปกคลุมประเทศไทย ทำให้ฝุ่นละออง PM 2.5 เกิดการสะสม ซึ่งถือว่าสภาพอากาศเป็นปัจจัยสำคัญที่ทำให้พบฝุ่นละออง PM 2.5 เกินมาตรฐาน
นายอนุชาฯ กล่าวว่า ในเรื่องวิกฤตฝุ่น PM2.5 กรมควบคุมมลพิษ และหน่วยงานที่เกี่ยวข้องในการแก้ไขปัญหาฝุ่น PM2.5 ไม่ได้นิ่งนอนใจ ได้เดินหน้าตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง ดำเนินการตามแผนปฏิบัติการอย่างต่อเนื่อง ตามข้อสั่งการของนายกรัฐมนตรีในการควบคุมการปล่อยมลพิษทางอากาศ จากแหล่งกำเนิดหลัก ได้แก่ การควบคุมมลพิษจากยานพาหนะ การควบคุมมลพิษจากสถานประกอบการ การควบคุมมลพิษจากการก่อสร้าง และการควบคุมมลพิษจากการเผาในที่โล่ง
“นายกรัฐมนตรีกำชับให้หน่วยงานที่เกี่ยวข้อง เฝ้าระวังสถานการณ์อย่างต่อเนื่องโดยเฉพาะช่วงสภาพอากาศหนาวเย็น เพิ่มความเข้มงวดตรวจสอบพื้นที่ รณรงค์เน้นย้ำเพื่อสร้างความเข้าใจและความร่วมมือของประชาชน งดเผาเศษวัสดุทางการเกษตรในพื้นที่เพาะปลูก งดการเผาในที่โล่ง รวมถึงการควบคุมแหล่งกำเนิดและกิจกรรมที่ทำให้เกิดมลพิษ เพื่อป้องกันปัญหาหมอกควันและฝุ่นละอองในอากาศ การปรับเปลี่ยนพฤติกรรม และลดการทำกิจกรรมที่อาจก่อให้เกิดปัญหาหมอกควันและฝุ่นละอองในอากาศ ตลอดจนการบูรณาการความร่วมมือในการจัดเจ้าหน้าที่ชุดเฉพาะกิจลงพื้นที่ตรวจสอบ และแก้ไขปัญหาหมอกควันและฝุ่นละออง PM2.5 จากการเผาในที่โล่งอย่างต่อเนื่อง หากพบว่ามีพื้นที่ฝุ่นละอองเกินค่ามาตรฐาน ให้ทำการลดฝุ่นละอองในส่วนที่เกี่ยวข้องอย่างเร่งด่วน เพื่อเป็นการควบคุมมลพิษทางอากาศให้อยู่ในเกณฑ์มาตรฐาน เพื่อคุณภาพอากาศที่ดีและปลอดภัยต่อสุขภาพของประชาชน รวมทั้งนายกรัฐมนตรีฝากความห่วงใยไปยังประชาชน โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจำตัว ให้ระมัดระวังและดูแลตัวเองเป็นพิเศษ และขอให้ประชาชนติดตามสถานการณ์ PM2.5 อย่างใกล้ชิด ใช้เครื่องฟอกอากาศ สวมหน้ากากป้องกันฝุ่น พยายามหลีกเลี่ยงกิจกรรมกลางแจ้งทุกชนิดเมื่อคุณภาพอากาศอยู่ในระดับที่เป็นอันตรายต่อสุขภาพ หากจำเป็นต้องใส่หน้ากากป้องกันฝุ่นละอองเมื่ออยู่ข้างนอกอาคาร” นายอนุชาฯ กล่าว
ทั้งนี้ ประชาชนสามารถติดตามข้อมูล ข่าวสาร การรายงานคุณภาพอากาศ การคาดการณ์คุณภาพอากาศ ได้ที่เว็บไซต์และแอปพลิเคชัน Air4thai หรือ แฟนเพจศูนย์แก้ไขปัญหามลพิษทางอากาศ และหน่วยงานอื่น ๆ ที่เกี่ยวข้อง
วันเสาร์ที่ 31 ธันวาคม 2565
31/12/2565
รัฐมนตรีว่าการกระทรวงยุติธรรม เผย ระบบบล็อคเชน แจ้งเบาะแสยาเสพติดแบบความลับ เตรียมทดลองใช้ ม.ค.นี้ หวัง ลบความเชื่อผู้ค้ายา รู้ตัวคนแจ้ง มั่นใจ สังคมตื่นตัว
รัฐมนตรีว่าการกระทรวงยุติธรรม เผย ระบบบล็อคเชน แจ้งเบาะแสยาเสพติดแบบความลับ เตรียมทดลองใช้ ม.ค.นี้ หวัง ลบความเชื่อผู้ค้ายา รู้ตัวคนแจ้ง มั่นใจ สังคมตื่นตัว ยึดอายัดทรัพย์ถึงเป้า 1 แสนล้าน ช่วยป้องกันเยาวชนเป็นทาสยาเสพติด
วันที่ 31 ธันวาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการแจ้งเบาะแสยาเสพติดแบบไม่เปิดเผยตัวตน หรือ ระบบบล็อคเชน ว่า กระทรวงยุติธรรม เล็งเห็นความสำคัญของผู้แจ้งเบาะแสยาเสพติด ที่ขณะนี้ สังคมเริ่มตื่นตัว อยากเข้ามามีส่วนร่วมเป็นพลเมืองดีมากขึ้น อย่างนายชูวิทย์ กมลวิศิษฎ์ เพราะทุกภาคส่วนตระหนักเห็นแล้วว่า ยาเสพติดถือเป็นภัยร้ายในสังคม ที่ทำลายอนาคตเยาวชน แต่ที่ผ่านมา มีคนโทรแจ้งเบาะแสที่สายด่วน 1386 เพียง 16,000 คู่สาย ทั้งที่ประเทศไทย มีกว่า 8 หมื่นหมู่บ้าน โดยอาจเป็นเพราะประชาชนกังวลในเรื่องของความปลอดภัย ตนจึงให้ ป.ป.ส.และหน่วยงานที่เกี่ยวข้อง จัดทำระบบบล็อคเชน ที่ไม่สามารถระบุตัวตนคนแจ้งได้ ทำให้มีความปลอดภัย 100% ซึ่งจะเป็นการช่วยลบความเชื่อแบบเดิมๆ ที่ผู้ค้ายา จะรู้ตัวคนแจ้งเบาะแสเร็วมากจากเจ้าหน้าที่รัฐ
นายสมศักดิ์ กล่าวอีกว่า ระบบบล็อคเชน ขณะนี้อยู่ในขั้นตอน ทีมวิจัยของสถาบันเทคโนโลยีพระจอมเกล้าเจ้าคุณทหารลาดกระบัง กำลังศึกษาระบบอย่างละเอียด เพื่อให้มั่นใจว่า ระบบมีความปลอดภัยสูง โดยคาดว่า จะสามารถทดสอบการใช้งานได้เบื้องต้น ภายในเดือนมกราคม - กุมภาพันธ์ 2566 เพราะทีมวิจัย กำลังเร่งศึกษารูปแบบการจ่ายเงินรางวัลนำจับ 5% ที่ขณะนี้มี 2 แนวทาง คือ 1.การจ่ายผ่านระบบ Blockchain และ Smart Contracts 2.การจ่ายผ่านระบบ Virtual Account และ ATM แต่ในแนวทางแรก มีความเป็นไปได้มากกว่า เพราะด้วยขั้นตอนที่ซับซ้อน จะไม่สามารถตรวจสอบได้ว่า ใครเป็นผู้แจ้งเบาะแส ซึ่งจะถูกจัดเก็บข้อมูลเป็นความลับ
“และนอกจากทีมวิจัยศึกษาระบบอย่างละเอียดแล้ว ป.ป.ส.ก็จะมีการสำรวจความต้องการของผู้แจ้งเบาะแส ผ่านเว็บไซต์ด้วย เพื่อจะได้พัฒนาระบบให้ประชาชนทั่วไปสามารถเข้าถึง หรือดำเนินการได้ง่าย รวมถึงได้มีการหารือกับกระทรวงการคลัง เพื่อให้การจ่ายเงินรางวัลนำจับเป็น สกุลเงินดิจิตอล ถูกต้องตามระเบียบ เรียบร้อยแล้ว จะเห็นได้ว่า ผมพยายามนำเทคโนโลยีใหม่ๆ เข้ามาเป็นอีกกลไกในการปราบปรามยาเสพติด เพราะผมเข้าใจดีว่า ปัญหายาเสพติดได้เข้าไปสร้างความรุนแรงในครอบครัว จึงเน้นการยึดอายัดทรัพย์เครือข่ายผู้ค้ายา เพื่อตัดวงจรเหล่านี้ ทำให้ปี 66 ตั้งเป้ายึดทรัพย์ไว้ 1 แสนล้านบาท ซึ่งถ้าได้รับความร่วมมือจากประชาชน แจ้งเบาะแสผ่านระบบบล็อคเชน ก็จะทำให้สามารถยึดได้เกินเป้าอย่างแน่นอน และจะเป็นการร่วมมือกันแก้ปัญหายาเสพติด ให้ลูกหลานของเราไม่ตกเป็นทาสของยาเสพติดอีกต่อไป“ รมว.ยุติธรรม กล่าว
วันเสาร์ที่ 31 ธันวาคม 2565
31/12/2565
“ธนกร” เผย รัฐบาลกำชับหน่วยงานเกี่ยวข้องเข้มงวดมาตรการป้องกันอุบัติเหตุช่วงเทศกาลปีใหม่ แจงนายกฯ สั่งอำนวยความสะดวกการเดินทางกลับภูมิลำเนา-ท่องเที่ยวให้ประชาชน เน้นย้ำการ์ดอย่าตก
“ธนกร” เผย รัฐบาลกำชับหน่วยงานเกี่ยวข้องเข้มงวดมาตรการป้องกันอุบัติเหตุช่วงเทศกาลปีใหม่ แจงนายกฯ สั่งอำนวยความสะดวกการเดินทางกลับภูมิลำเนา-ท่องเที่ยวให้ประชาชน เน้นย้ำการ์ดอย่าตก หลังหลายฝ่ายคาดหลังหยุดยาว โควิด-19 อาจแพร่ระบาดอีก
วันที่ 31 ธันวาคม 2565 นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า ในช่วงเทศกาลปีใหม่ 2566 นี้ รัฐบาลกำชับให้ทุกหน่วยงานที่เกี่ยวข้อง เพิ่มความเข้มงวดในการเฝ้าระวังความปลอดภัย รวมถึงป้องกันอุบัติเหตุ ต้องป้องกัน ควบคุม และลดความเสี่ยงในการเกิดอุบัติเหตุอย่างมีประสิทธิภาพ นอกจากนี้ ทุกหน่วยงานต้องอำนวยความสะดวกในการเดินทางของประชาชน เพื่อให้การเดินทางกลับภูมิลำเนาหรือไปท่องเที่ยวของประชาชนได้รับความสะดวกให้มากที่สุด และปลอดภัยจากอุบัติเหตุที่อาจเกิดขึ้นได้ อย่างไรก็ตาม สำหรับสถานการณ์การแพร่ระบาดของโรคติดเชื้อไวรัสโคโรนา (โควิด-19) ที่มีการคาดการณ์ว่า หลังเทศกาลปีใหม่อาจจะมีการติดเชื้อระลอกเล็กๆ นั้น ปัจจุบันแม้ว่าประชาชนจะมีภูมิคุ้มกันบ้างแล้ว ไม่ว่าจะเป็นภูมิคุ้มกันจากการติดเชื้อก็ดี หรือจากการฉีดวัคซีนก็ตาม ซึ่งจะทำให้เมื่อเกิดการติดเชื้ออาจจะไม่มีความรุนแรงมากนัก แต่อยากขอให้ประชาชนเพิ่มความปลอดภัยในการดูแลตนเองและบุคคลใกล้ชิดด้วย การ์ดอย่าตก เพื่อความไม่ประมาท โดยรัฐบาลยังคงเน้นย้ำให้ทุกหน่วยงานที่เกี่ยวข้อง เร่งประชาสัมพันธ์ ให้ข้อมูลข่าวสารกับประชาชน เพื่อป้องกันการแพร่ระบาดของโรคอย่างต่อเนื่องอีกด้วย
“เทศกาลปีใหม่หลายคนกังวลว่า กิจกรรมต่างๆ อาจจะสุ่มเสี่ยงต่อการแพร่ระบาดของโควิด-19 ได้ ไม่ว่าจะเป็นงานสังสรรค์ งานรวมญาติ รวมถึงการท่องเที่ยวตามสถานที่ต่างๆ ดังนั้น พล.อ.ประะยุทธ์ จันทร์โอชา นายกฯ และ รมว.กลาโหม จึงสั่งการให้หน่วยงานที่เกี่ยวข้องวางมาตรการป้องกันรวมถึงแนวทางแก้ปัญหาเฉพาะหน้าเอาไว้ หากเกิดเหตุฉุกเฉินต้องพร้อมรายงานเหตุการณ์ให้ผู้บังคับบัญชาทราบทันที เพื่อประเมินระดับความรุนแรง ผลกระทบ จะได้แก้ไขสถานการณ์ได้อย่างถูกต้องและทันท่วงที นอกจากนี้ อยากขอร้องให้พี่น้องประชาชน ใช้ความระมัดระวัง ไม่ประมาท โดยเฉพาะการใกล้ชิดกับผู้สูงอายุ รวมถึงผู้มีโรคประจำตัวในกลุ่ม 7 โรค ยังคงต้องป้องกันตนเองด้วยการสวมใส่หน้ากากอนามัยเมื่ออยู่ในสถานที่แออัดหรือมีผู้คนจำนวนมาก เพื่อความปลอดภัยของตัวท่านเอง รวมไปถึงคนที่เรารักด้วย” นายธนกร กล่าว
วันเสาร์ที่ 31 ธันวาคม 2565
ดีอีเอส เผย ธ.ค.65 ขอคำสั่งศาลระงับเว็บผิดกฎหมาย 728 URL ชี้ข่าวปลอมในโซเชียลสร้างความสับสน ตื่นตระหนกแก่ประชาชน
ดีอีเอส เผย ธ.ค.65 ขอคำสั่งศาลระงับเว็บผิดกฎหมาย 728 URL ชี้ข่าวปลอมในโซเชียลสร้างความสับสน ตื่นตระหนกแก่ประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า จากที่กระทรวงดิจิทัลเพื่อเศรษฐกิจและสังคมได้ติดตามเรื่องคดีที่ผิดกฎหมายออนไลน์รวมทั้งผลดำเนินการปิดกั้นเว็บไซต์ผิดกฎหมายซึ่งจากที่กระทรวงดิจิทัลฯได้ดำเนินการยื่นขอศาลปิดกั้นเว็บไซด์ผิดกฎหมายในเดือนธันวาคม2565พบว่าศาลมีคำสั่งระงับการทำให้แพร่หลายแล้วรวม728 URLsแบ่งเป็น
-กรณีหมิ่นสถาบันฯ 534 URLs
-พนันออนไลน์ 139 URLs
-ลามกอนาจาร52 URLs
-ความผิดตามกฎหมายอาญาอื่น3 URLs
ขณะนี้พบว่ามีการโพสต์ข้อความอันเป็นเท็จที่สร้างความตื่นตระหนกสร้างความสับสนให้กับประชาชน โดยกระทรวงได้เร่งติดตามมอนิเตอร์สถานการณ์ทุกวันเมื่อเจ้าหน้าที่ตรวจสอบแล้วว่าเข้าข่ายกระทำความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์พ.ศ.2550และที่แก้ไขเพิ่มเติม(2560)ให้รวบรวมหลักฐานส่งให้ศาลพิจารณาระงับปิดกั้นหรือลบข้อมูลออกจากระบบคอมพิวเตอร์พร้อมกับประสานส่งต่อให้เจ้าหน้าที่ตำรวจพิจารณาดำเนินคดีต่อไป
ทั้งนี้เพื่อป้องกันไม่ให้เกิดการกระทำความผิดกฎหมายด้านออนไลน์กรณีหมิ่นสถาบันฯโพสต์ข้อความอันเป็นเท็จ กระทรวงดิจิทัลฯขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อหรือเลือกแชร์ หากท่านใดโพสต์ข้อความที่เป็นเท็จสร้างข่าวปลอมในระบบคอมพิวเตอร์รวมถึงผู้ที่แชร์ข้อความนั้นจะถือว่ามีความผิดตามกฎหมายได้ สำหรับข่าวที่เกี่ยวข้องกับสถาบันขอให้ประชาชนติดตามแถลงการณ์สำนักพระราชวังเท่านั้น
_________________
วันเสาร์ที่ 31 ธันวาคม 2565
ฟรุ้ทบอร์ดแจงความคืบหน้าโครงการเยียวยาเกษตรกรชาวสวนลำไยปี 64/65 จ่อ ครม. พิจารณาเห็นชอบ
ฟรุ้ทบอร์ดแจงความคืบหน้าโครงการเยียวยาเกษตรกรชาวสวนลำไยปี 64/65 จ่อ ครม. พิจารณาเห็นชอบ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (Fruit Board) ชี้แจงวันนี้ (31 ธ.ค) เกี่ยวกับโครงการเยียวยาเกษตรกรชาวสวนลำไย ปี 2564/2565 ว่า ตามที่ชาวสวนลำไยได้สอบถามถึงความคืบหน้าโครงการเยียวยาเกษตรกรชาวสวนลำไย ปี 2564/2565 นั้น ขณะนี้รอเพียงคณะรัฐมนตรี (ครม.) พิจารณาให้ความเห็นชอบ โดยฟรุ้ทบอร์ดเสนอตามขั้นตอน ตั้งแต่ต้นเดือนกันยายนจนบัดนี้ ล่วงเลยมาเป็นเวลา 4 เดือน คาดว่า ครม. จะเร่งพิจารณาอนุมัติเพื่อมอบเป็นของขวัญปีใหม่ให้กับชาวสวนลำไยทั่วประเทศ ซึ่งประสบความเดือดร้อนจากผลกระทบของวิกฤติโควิด-19 ในฤดูกาลผลิตปี 2564/2565 เพื่อให้ชาวสวนลำใยมีทุนไปปรับปรุงสวนเพื่อเพิ่มผลผลิตทันต่อฤดูกาลใหม่ที่กำลังจะมาถึง
ทั้งนี้ หลังจากฟรุ้ทบอร์ดเสนอโครงการต่อ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ซึ่งได้ลงนามเมื่อวันที่ 20 สิงหาคม 2565 เสนอ ครม. ตามขั้นตอน ผ่านนายจุรินทร์ ลักษณวิศิษฏ์ รองนายกรัฐมนตรี ในฐานะกำกับกระทรวงเกษตรและสหกรณ์ และได้ลงนามในหนังสือถึง ครม. เมื่อวันที่ 2 กันยายน 2565 เพื่อพิจารณาอนุมัติเป็นการเร่งด่วนในโครงการเยียวยาเกษตรกรชาวสวนลำไย ปี 2564/2565
โดยมีเงื่อนไขกรอบแนวทางช่วยเหลือที่กำหนดไว้ ดังนี้ ขนาดพื้นที่ปลูกรายละ ไม่เกิน 25 ไร่ ในอัตรา 2,000 ต่อไร่ กรอบวงเงินทั้งหมด 3,821.54 ล้านบาท แยกการใช้เงินเป็น 1.) เงินทุนผ่าน ธกส. ดังนี้ (1) เงินเยียวยาเกษตรกรชาวสวนลำไย อัตราไร่ละ 2,000 บาท ครัวเรือนละไม่เกิน 25 ไร่ จำนวน 3,821,537,038 บาท (2) ค่าบริหารจัดการโครงการ สำหรับ ธกส.ครัวเรือนละ 7 บาท จำนวน 1,354,388 บาท และ (3) ค่าชดเชยต้นทุนให้ ธกส. ร้อยละ 2.25 ของวงเงินเยียวยาที่ต้องจ่าย 83,842,650 บาท และ 2.) ค่าบริหารจัดการโครงการของ กรมส่งเสริมการเกษตร 10,000,000 บาท
“สำหรับโครงการเยียวยาชาวสวนลำไยครั้งนี้ ดำเนินการเช่นเดียวกับโครงการในอดีต ด้วยเงื่อนไขและวิธีการเดียวกันโดยกรมส่งเสริมการเกษตรนำเสนอตัวเลขข้อมูลที่ตรวจสอบแล้วต่อฟรุ้ทบอร์ด และมีมติเห็นชอบเสนอรัฐมนตรีว่าการกระทรวงเกษตรและสหกรณ์ลงนาม เมื่อต้นเดือนกันยายนเสนอคณะรัฐมนตรีเพื่อพิจารณาตามขั้นตอนที่ถูกต้องแล้วรอเพียงคณะรัฐมนตรีอนุมัติเท่านั้น” นายอลงกรณ์ กล่าว
วันเสาร์ที่ 31 ธันวาคม 2565
31/12/2565
รัฐบาลชวน “สวดมนต์ข้ามปี” 31 ธ.ค.65 – 1 ม.ค.66 ทั้งส่วนกลาง ภูมิภาค และออนไลน์ และส่งส.ค.ส.แบบe-card
รัฐบาลชวน “สวดมนต์ข้ามปี” 31 ธ.ค.65 – 1 ม.ค.66 ทั้งส่วนกลาง ภูมิภาค และออนไลน์ และส่งส.ค.ส.แบบe-card
วันนี้ 31 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลโดยกรมการศาสนา กระทรวงวัฒนธรรม ขอชวนประชาชนร่วมกิจกรรม “สวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566” ระหว่างวันที่ 31 ธันวาคม 2565 ถึงวันที่ 1 มกราคม 2566 ซึ่งมีกิจกรรมทั้งส่วนกลาง ส่วนภูมิภาค และออนไลน์ ดังนี้
ส่วนกลางกรุงเทพมหานคร จัดที่วัดพระเชตุพนวิมลมังคลาราม เขตพระนคร และวัดอรุณราชวราราม เขตบางกอกใหญ่ โดยกำหนดให้วัดพระเชตุพนฯ เป็นศูนย์กลางการถ่ายทอดสัญญาณภาพกิจกรรมสวดมนต์ข้ามปีเชื่อมโยงการจัดกิจกรรมสวดมนต์ข้ามปีในส่วนภูมิภาคของประเทศไทยและต่างประเทศ ผ่านทางสถานีวิทยุโทรทัศน์และช่องทางอื่นๆ สำหรับส่วนภูมิภาค สำนักงานวัฒนธรรมจังหวัด(สวจ.) ทั้ง 76 จังหวัด จัดตั้งศูนย์อำนวยการกลางการจัดกิจกรรมสวดมนต์ข้ามปีของจังหวัด และอำนวยความสะดวกหน่วยงานต่างๆ ที่จัดกิจกรรม
นอกจากนี้ ยังมีกิจกรรมสวดมนต์ข้ามปีออนไลน์ผ่านทางเว็บไซต์ www.prayer2566.com เพื่อเพิ่มโอกาสให้เด็ก เยาวชน และประชาชนได้มีโอกาสสวดมนต์ได้ในทุกสถานที่ ทุกช่วงเวลาตามอัธยาศัย และยังสามารถเขียนคำอวยพรในการ์ดอวยพรปีใหม่ (ส.ค.ส) แบบอิเล็กทรอนิกส์ (e-Card) แล้วส่งต่อให้ผู้อื่นผ่านช่องทางสื่อสังคมออนไลน์ (Social Media) ได้อีกด้วย
วันเสาร์ที่ 31 ธันวาคม 2565
31/12/2565
​โฆษกรัฐบาลเผย นายกฯ ชื่นชมภาพรวมการส่งออกของไทย ยินดี 11 เดือน สร้างรายได้ให้ประเทศกว่า 9.1 ล้านล้านบาท และมีแนวโน้มว่าจะเติบโตขึ้นอย่างต่อเนื่อง
​โฆษกรัฐบาลเผย นายกฯ ชื่นชมภาพรวมการส่งออกของไทย ยินดี 11 เดือน สร้างรายได้ให้ประเทศกว่า 9.1 ล้านล้านบาท และมีแนวโน้มว่าจะเติบโตขึ้นอย่างต่อเนื่อง
วันนี้ (31 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบจากการรายงานตัวเลขการค้าระหว่างประเทศของกระทรวงพาณิชย์ ซึ่งในเดือนพฤศจิกายน 2565 การส่งออก มีมูลค่า 846,191 ล้านบาท (หรือ 22,308 ล้านดอลลาร์สหรัฐฯ) ส่วนภาพรวมการส่งออกไทย 11 เดือนแรก ตั้งแต่เดือนมกราคม-พฤศจิกายน 2565 มีมูลค่า 9.16 ล้านล้านบาท (หรือ 265,349.1 ล้านดอลลาร์) ซึ่งเกินเป้าหมายส่งออกที่คาดไว้ทั้งปีที่ 9 ล้านล้านบาท
โฆษกประจำสำนักนายกรัฐมนตรี กล่าวเพิ่มเติมว่า จากรายงานสินค้าส่งออกสำคัญของประเทศไทย อาทิ ในหมวดหมู่สินค้าเกษตร เช่น ไก่สด แช่เย็น แช่แข็ง และแปรรูป ที่มีตัวเลขขยายตัวดี 7 เดือนต่อเนื่อง ส่วนผลไม้สด แช่เย็น แช่แข็ง และแห้ง กลับมาขยายตัวในรอบ 5 เดือน สับปะรดสด ขยายตัวดี 10 เดือนต่อเนื่อง เป็นต้น สำหรับในหมวดหมู่สินค้าอุตสาหกรรมเกษตร อาทิ ไอศกรีม ที่ขยายตัว 30 เดือนต่อเนื่อง น้ำตาลทราย ผลิตภัณฑ์ข้าวสาลี และอาหารสำเร็จรูปอื่น ๆ และในหมวดสินค้าอุตสาหกรรม อาทิ เครื่องโทรสาร โทรศัพท์ อุปกรณ์และส่วนประกอบ รถจักรยานยนต์และส่วนประกอบ และอัญมณี และเครื่องประดับ เป็นต้น
โดยตลาดส่งออก 3 อันดับแรก ที่ขยายตัวสูงสุดในเดือนพฤศจิกายน 2565 ได้แก่ อิรัก บาห์เรน และ ซาอุดีอาระเบีย ตามลำดับ ซึ่งตลาดแถบตะวันออกกลาง ถือเป็นเป้าหมายตลาดการส่งออกแห่งใหม่ที่น่าจับตามองเป็นอย่างมาก
“นายกรัฐมนตรีทราบผลการค้าระหว่างประเทศ และยินดีที่ผลการดำเนินงานการส่งออกของประเทศไทยในปีนี้มีแนวโน้มดีขึ้นอย่างต่อเนื่อง ซึ่งถือเป็นผลสำเร็จจากการดำเนินนโยบายของรัฐบาล ในการหาตลาด โอกาส สิทธิประโยชน์ทางการค้า และความร่วมมือในเวทีระหว่างประเทศ ทั้งการค้าแบบทวิภาคี และความร่วมมือแบบพหุภาคี รวมถึงการลงนามความร่วมมือ/ข้อตกลงทางเศรษฐกิจกับนานาประเทศ ทั้งนี้ นายกฯได้ขอบคุณไปยังภาคธุรกิจ ภาคการส่งออก และทุกส่วนที่เกี่ยวข้องที่ได้ให้ความร่วมมือ เดินหน้าผลักดัน ฟื้นฟูเศรษฐกิจอย่างยั่งยืน และขอให้ยึดมั่นในคุณภาพเพื่อชื่อเสียงของสินค้าไทย ตัวเลขเหล่านี้ แสดงให้เห็นถึงความเชื่อมั่น และศักยภาพของประเทศ และสินค้าไทย” นายอนุชาฯ กล่าว
วันเสาร์ที่ 31 ธันวาคม 2565
31/12/2565
เตือนประชาชนอย่าดื่มหนักปีใหม่ เมาแล้วขับกฎหมายจราจรใหม่ เพิ่มโทษหนักผู้กระทำผิดซ้ำ! ทั้งจำทั้งปรับ
เตือนประชาชนอย่าดื่มหนักปีใหม่ เมาแล้วขับกฎหมายจราจรใหม่ เพิ่มโทษหนักผู้กระทำผิดซ้ำ! ทั้งจำทั้งปรับ
วันที่ 31 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า เพื่อเป็นการป้องกันการเมาแล้วขับซึ่งเป็นสาเหตุของการเกิดอุบัติเหตุ นำไปสู่การบาดเจ็บและอาจถึงขั้นสูญเสียชีวิต รัฐบาลจึงได้ออกมาตรการและเตรียมพร้อมเรื่องการจราจร เพื่อป้องกันและลดอุบัติเหตุบนท้องถนน สำหรับสำนักงานตำรวจแห่งชาติ ได้ออกประกาศแนะเรื่องกฎหมายต้องรู้ กรณีเมาแล้วขับว่า บุคคลทั่วไปที่มีปริมาณแอลกอฮอล์ในเลือดเกิน 50 mg% และผู้ที่อายุน้อยกว่า 20 ปี หรือมีใบอนุญาตขับรถชั่วคราว ที่มีปริมาณแอลกอฮอล์ในเลือดเกิน 20 mg% ถือว่าเมาแล้วขับ หากปฏิเสธการเป่าตรวจวัดแอลกอฮอล์ ถือว่าเท่ากับเมา
สำหรับกฎหมาย พ.ร.บ.จราจรทางบก (ฉบับที่ 13) พ.ศ.2565 ได้มีการเพิ่มโทษผู้กระทำผิดซ้ำกรณี “เมาแล้วขับ” โดยกำหนดบทลงโทษผู้เมาแล้วขับ ดังนี้ 1.ทำผิดครั้งแรก อัตราโทษจำคุกไม่เกิน 1 ปี หรือปรับ 5,000 - 20,000 บาท 2.ทำผิดซ้ำข้อหา "เมาแล้วขับ" ภายใน 2 ปี นับแต่วันกระทำผิดครั้งแรก เพิ่มโทษเป็นจำคุกไม่เกิน 2 ปี ปรับ 50,000 - 100,000 บาท โดยศาลจะลงโทษจำคุก และปรับด้วย พร้อมถูกพักใช้ใบอนุญาตขับขี่ไม่น้อยกว่า 1 ปี หรือถูกเพิกถอนใบอนุญาตขับขี่ 3.เมาแล้วขับทำให้ผู้อื่นบาดเจ็บ เสียชีวิต โทษสูงสุด 10 ปี ปรับ 200,000 บาท และเพิกถอนใบอนุญาตขับรถทันที
ดังนั้นในช่วงเทศกาลส่งท้ายปีเก่าต้อนรับปีใหม่ 2566 ขอให้ประชาชนขับขี่ปลอดภัยอย่างมีสติ เมาไม่ขับ เคารพกฎจราจร และมีน้ำใจกับเพื่อนร่วมทาง หากต้องการความช่วยเหลือหรือแจ้งเหตุสามารถติดต่อสายด่วนได้ตลอด 24 ชั่วโมง ดังนี้โทร. 1193 ตำรวจทางหลวง โทร. 1197 บก.จร. ( กทม.และปริมณฑล ) โทร 191 หรือ 1599 สำนักงานตำรวจแห่งชาติ
วันพฤหัสบดีที่ 1 ธันวาคม 2565
รฟท. ชี้แจงการสำรองที่นั่งล่วงหน้า เป็นไปตามขั้นตอน ยืนยันไม่มีการจำหน่ายตั๋วล่วงหน้าให้กับเอเยนต์
พร้อมให้บริการ และอำนวยความสะดวกแก่ผู้โดยสารทุกท่านอย่างเท่าเทียม
​การรถไฟแห่งประเทศไทย (รฟท.) กระทรวงคมนาคม เปิดเผยข้อเท็จจริงถึงกรณีสื่อสังคมออนไลน์ เผยแพร่ข้อความ “รถไฟฟีเวอร์? ผู้โดยสารโวยระบบจองตั๋วเต็มตั้งแต่นาทีแรกสงสัยใครจอง รวมถึงร้องว่าพบตั๋วผีรถไฟ ซึ่ง รฟท. ขอยืนยันว่าขั้นตอนการสำรองที่นั่งล่วงหน้าทุกช่องทางเป็นไปตามขั้นตอนตามระบบ และให้บริการผู้โดยสารทุกท่านอย่างเท่าเทียม
​ฝ่ายบริการโดยสารรฟท. ขอเรียนชี้แจงว่า ปัจจุบัน รฟท. ได้เปิดให้สำรองที่นั่งล่วงหน้าได้ 30 วัน โดยผู้ใช้บริการ 1 ท่านสามารถสำรองที่นั่งล่วงหน้าได้สูงสุด 10 ที่นั่ง/ครั้งซึ่งมีช่องทางการสำรองที่นั่งล่วงหน้า 4 ช่องทาง ประกอบด้วย
​1. ช่องจำหน่ายตั๋วโดยสาร จำนวน 581 ช่อง ที่สถานีรถไฟทั่วประเทศ (444 สถานี)
​2. เว็บไซต์ : www.dticket.railway.co.th
​3. ศูนย์บริการข้อมูลลูกค้าสัมพันธ์ (Call Center) หมายเลขโทรศัพท์ : 1690
​4. Mobile Application : D-ticket
​ทั้งนี้ จากการตรวจสอบการสำรองที่นั่งตามประเด็นในสื่อสังคมออนไลน์เบื้องต้นพบว่า ในวันที่ 27 พฤศจิกายน 2565 เป็นวันเปิดให้สำรองที่นั่งล่วงหน้าในวันหยุดช่วงเทศกาลปีใหม่วันแรก ซึ่งเป็นวันหยุดเทศกาลปีใหม่และเป็นวันหยุดยาวต่อเนื่องหลายวัน ทำให้การเดินทางในช่วงดังกล่าวได้รับความสนใจจากประชาชนจำนวนมาก แม้จะมีการเพิ่มตู้โดยสารเต็มกำลังลากจูงแล้ว ก็ยังไม่เพียงพอต่อความต้องการของผู้โดยสาร รวมถึงช่องทางการสำรองที่นั่งของการรถไฟฯนั้นมีหลายช่องทาง จึงทำให้จำนวนที่นั่งเต็มในเวลาอันรวดเร็ว จากสถิติพบว่า ระหว่างวันที่ 27 - 29 พฤศจิกายน 2565 มีผู้ใช้บริการสำรองตั๋วโดยสารผ่านช่องทาง Call Center จำนวน 767 ที่นั่ง Mobile Application จำนวน 6,712 ที่นั่ง เว็บไซต์ dticket.railway.co.th จำนวน 7,398 ที่นั่ง และที่สถานีอีก 5,941 ที่นั่ง รวมทั้งสิ้น 20,818 ที่นั่ง
สำหรับประเด็นการกันโควตาให้กับเอเยนต์ไปขายต่อให้ชาวต่างชาติมากจนเกินไปหรือไม่นั้น ทาง รฟท.ขอเรียนว่า รฟท. ไม่มีนโยบายในการกันโควตาให้กับเอเยนต์แต่อย่างใด การรถไฟฯให้บริการโดยมุ่งเน้นการให้บริการอย่างเท่าเทียมกัน
​อนึ่ง รฟท. มีความมุ่งมั่นในการพัฒนาและปรับปรุงการให้บริการในทุกๆด้าน เพื่อให้เกิดความพึงพอใจสูงสุดแก่ผู้ใช้บริการทุกคน ยึดหลักความสะดวก ปลอดภัย ให้ผู้โดยสารทุกท่านอย่างเท่าเทียม ทั้งนี้รฟท. ขอขอบคุณทุกๆความคิดเห็นและข้อเสนอแนะต่างๆ รวมถึงสื่อมวลชนที่เป็นสื่อกลางในการเผยแพร่ความคิดเห็นและข้อเสนอแนะให้ ซึ่ง รฟท. จะนำข้อมูลต่าง ๆ เหล่านี้มาพัฒนาและปรับปรุงการบริการให้ดียิ่งขึ้นต่อไป
วันพฤหัสบดีที่ 1 ธันวาคม 2565
ปลัดฯ ณัฐพล ร่วมงาน “Motor Expo 2022” ครั้งที่ 39 ภายใต้แนวคิด“ ได้เวลา…สัมผัสอนาคต
ปลัดฯ ณัฐพล ร่วมงาน “Motor Expo 2022” ครั้งที่ 39 ภายใต้แนวคิด“ ได้เวลา…สัมผัสอนาคต
เมื่อวันที่ 30 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม ร่วมงาน “มหกรรมยานยนต์ ครั้งที่ 39” หรือ THE 39th THAILAND INTERNATIONAL MOTOR EXPO 2022 ภายใต้แนวคิด “ได้เวลา…สัมผัสอนาคต - IT’S TIME…COME TOUCH THE FUTURE” เพื่อแสดงให้เห็นถึงความล้ำหน้าของยานยนต์ และเทคโนโลยี โดยมีค่ายรถยนต์เข้าร่วมงาน ทั้งหมด 35 แบรนด์ จาก 10 ประเทศ และค่ายรถจักรยานยนต์ 17 แบรนด์ จาก 8 ประเทศ ซึ่งทุกค่ายมาพร้อมการเปิดตัวรถรุ่นใหม่ มีลานทดลองนั่งรถยนต์ไฟฟ้า ลานทดลองขับรถรุ่นที่ผู้ชมสนใจ พร้อมมอบโปรโมชันพิเศษสำหรับผู้ซื้อภายในงาน นอกจากนี้ ยังมีพื้นที่ Join Boat Platform จัดแสดงเรือแม่น้ำ สปีดโบท สกูเตอร์ กว่า 20 แบรนด์ เพื่อเป็นการส่งเสริมอุตสาหกรรมเรือ และการท่องเที่ยวทางน้ำ โดยงานจัดขึ้นระหว่างวันที่ 1 – 12 ธันวาคม 2565 ณ อิมแพ็ค ชาเลนเจอร์ 1-3 เมืองทองธานี
โดยมี นายพิสิฐ รังสฤษฎ์วุฒิกุล ผู้อำนวยการสถาบันยานยนต์ เข้าร่วมด้วย พร้อมกันนี้ ได้รับเกียรติจากนายปาร์คเกอร์ สือ รองประธานด้านธุรกิจต่างประเทศ บริษัท เกรท วอลล์ มอเตอร์ สำนักงานใหญ่ ประเทศจีน คณะผู้บริหาร และคณะผู้จัดงาน ร่วมให้การต้อนรับ และร่วมพูดคุยแลกเปลี่ยน เพื่อแสดงความเชื่อมั่นศักยภาพประเทศไทย ในการเป็นศูนย์กลางการผลิตรถ EV ของภูมิภาค พร้อมทั้งนำเยี่ยมชมค่ายรถยนต์ต่าง ๆ ภายในงาน
วันพฤหัสบดีที่ 1 ธันวาคม 2565
ธอส. ยืนยันไม่ปรับขึ้นอัตราดอกเบี้ยเงินกู้ถึงสิ้นเดือนมกราคมปี 2566
ธอส. พร้อมดูแลลูกค้า ทั้งกลุ่มลูกค้าปัจจุบันของธนาคาร และประชาชนทั่วไปที่ต้องการมีที่อยู่อาศัยเป็นของตนเอง ด้วยการตรึงอัตราดอกเบี้ยเงินกู้ถึงสิ้นเดือนมกราคม ปี 2566 เพื่อสนับสนุนนโยบายรัฐบาลในการช่วยให้ลูกค้าเงินกู้ของธนาคาร
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยภายหลังจากที่ประชุมคณะกรรมการนโยบายการเงิน (กนง.) ในวันนี้ (30 พฤศจิกายน 2565) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 1.00% ต่อปี เป็น 1.25% ต่อปี ว่า ธอส. ในฐานะสถาบันการเงินเฉพาะกิจของรัฐ ที่มีพันธกิจ “ทำให้คนไทยมีบ้าน” ยังคงพร้อมดูแลลูกค้า ทั้งกลุ่มลูกค้าปัจจุบันของธนาคาร และประชาชนทั่วไปที่ต้องการมีที่อยู่อาศัยเป็นของตนเอง ด้วยการตรึงอัตราดอกเบี้ยเงินกู้ถึงสิ้นเดือนมกราคม ปี 2566 เพื่อสนับสนุนนโยบายรัฐบาลในการช่วยให้ลูกค้าเงินกู้ของธนาคารที่มีจำนวนเงินสินเชื่อคงค้างในปัจจุบัน ณ วันที่ 31 ตุลาคม 2565 มากกว่า 1.6 ล้านล้านบาท ได้มีเวลาปรับตัวรับกับภาวะดอกเบี้ยขาขึ้นในอนาคตและช่วยบรรเทาค่าใช้จ่ายของลูกค้ากลุ่มที่อาจยังได้รับผลกระทบด้านรายได้จากสถานการณ์ COVID-19 ทั้งนี้ นับตั้งแต่การประชุม กนง. เมื่อวันที่ 10 สิงหาคม 2565 จนถึงปัจจุบัน กนง. ได้ปรับขึ้นอัตราดอกเบี้ยนโยบายมาแล้ว 0.75% ต่อปี แต่ ธอส. ยังคงตรึงอัตราดอกเบี้ยเงินกู้ไว้ในระดับเดิมมาโดยตลอด และในปี 2566 ธนาคารจะทยอยปรับขึ้นเพียง 0.15-0.25% ต่อปี ซึ่งจะไม่ส่งผลกระทบต่อเงินงวดของลูกค้าให้ปรับเพิ่มสูงขึ้น เนื่องจากธนาคารได้จัดทำผลิตภัณฑ์สินเชื่อที่มี Buffer หรือการคำนวณเงินงวดผ่อนชำระเผื่อกรณีมีการปรับอัตราดอกเบี้ยไว้ให้กับลูกค้าอยู่แล้ว
วันพฤหัสบดีที่ 1 ธันวาคม 2565
กรมบัญชีกลางมอบรางวัลองค์กรที่มีความเป็นเลิศฯ ประจำปีงบประมาณ พ.ศ. 2564 ให้กับหน่วยงานที่ผ่านการประเมิน 44 หน่วยงาน และ 7 จังหวัด
กรมบัญชีกลางจัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 8 ประจำปีงบประมาณ พ.ศ. 2564 โดยมีนายกรัฐมนตรี เป็นประธานในพิธีมอบรางวัลฯ ณ ตึกสันติไมตรี ทำเนียบรัฐบาล
นางสาวกุลยา ตันติเตมิท อธิบดีกรมบัญชีกลาง เปิดเผยว่า ในวันนี้ (1 ธ.ค. 65) กรมบัญชีกลางจัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 8 ประจำปีงบประมาณ พ.ศ. 2564 ให้แก่หน่วยงานที่ผ่านการประเมินผลการปฏิบัติงานของหน่วยงานตามขั้นตอนการบริหารด้านการเงินการคลัง 5 มิติ ได้แก่ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด ซึ่งแต่ละมิติได้มีการปรับปรุงเกณฑ์ให้เหมาะสม และสอดคล้องกับสถานการณ์ปัจจุบัน โดยในปีนี้ได้รับเกียรติจากพลเอก ประยุทธ์ จันทร์โอชา นายกรัฐมนตรี เป็นประธานในพิธีมอบรางวัลฯ ณ ตึกสันติไมตรี ทำเนียบรัฐบาล
สำหรับปีงบประมาณ พ.ศ. 2564 มีหน่วยงานที่ได้รับรางวัล จำนวน 44 หน่วยงาน และ 7 จังหวัด รวมทั้งสิ้น 103 รางวัล ประกอบด้วย 11 ประเภทรางวัล ได้แก่ 1. รางวัลประกาศเกียรติคุณด้านการจัดซื้อจัดจ้าง 2. รางวัลประกาศเกียรติคุณ ด้านการเบิกจ่าย 3. รางวัลประกาศเกียรติคุณด้านการบัญชีภาครัฐ 4. รางวัลประกาศเกียรติคุณด้านการตรวจสอบภายในภาครัฐ 5. รางวัลประกาศเกียรติคุณด้านปลอดความรับผิดทางละเมิด 6. รางวัลบุคคล/ทีมงานที่มีความเป็นเลิศในการบริหารจัดการด้านการเงินการคลัง 7. รางวัลองค์กรที่มีความเป็นเลิศรายด้าน 8. รางวัลประกาศเกียรติคุณหน่วยงานที่มีการพัฒนาการปฏิบัติงานด้านการเงินการคลัง 9. รางวัลประกาศเกียรติคุณส่งเสริมความเป็นเลิศในการบริหารจัดการด้านการเงินการคลัง 10. รางวัลองค์กรที่มีความเป็นเลิศในด้านบริหารจัดการด้านการเงินการคลัง (ถ้วยรวม) และ 11. ใบประกาศการผ่านเกณฑ์การประเมินมาตรฐานรางวัลองค์กรที่มีความเป็นเลิศในการบริหารจัดการด้านการเงินการคลัง
“รางวัลองค์กรที่มีความเป็นเลิศในการบริหารจัดการด้านการเงินการคลัง มีวัตถุประสงค์เพื่อส่งเสริมการปฏิบัติงานด้านการเงินการคลังในภาพรวมของส่วนราชการให้มีประสิทธิภาพ ถือเป็นรางวัลอันทรงเกียรติ และเป็นความภาคภูมิใจของหน่วยงานที่สามารถใช้จ่ายเงินงบประมาณอย่างคุ้มค่า มีประสิทธิภาพ โปร่งใส เป็นการส่งเสริมให้การปฏิบัติงาน ประสบความสำเร็จตามที่ตั้งไว้ พร้อมกันนี้กรมบัญชีกลางยังคงมุ่งมั่น ให้ความสำคัญกับการกำกับดูแล และบริหารการใช้จ่ายเงินของแผ่นดินให้เกิดประโยชน์สูงสุด เพื่อพัฒนาประสิทธิภาพด้านการบริหารจัดการด้านการเงินการคลังภาครัฐ ซึ่งเป็นการส่งเสริมการปฏิบัติงานด้านการเงินการคลังในภาพรวมของประเทศ ให้สอดคล้องกับวิสัยทัศน์ “กำกับดูแลและบริหารการใช้จ่ายเงินของแผ่นดินให้เกิดประโยชน์สูงสุด” ต่อไป อธิบดีกรมบัญชีกลาง กล่าวทิ้งท้าย
วันพฤหัสบดีที่ 1 ธันวาคม 2565
สธ.ขับเคลื่อนนโยบาย 2566 มุ่งเน้น “คนไทยสุขภาพดี เศรษฐกิจมั่งคั่ง
กระทรวงสาธารณสุข จัดพิธีลงนามคำรับรองการปฏิบัติงานผู้บริหารกระทรวงสาธารณสุข ประจำปี 2566  มุ่งเน้น “คนไทยสุขภาพดี เศรษฐกิจมั่งคั่ง” ภายใต้กรอบ 14 แผนงาน 37 โครงการ และ 59 ตัวชี้วัด
วันนี้ (1 ธันวาคม 2565 ) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามคำรับรองการปฏิบัติงาน (Performance Agreement : PA) ประจำปี 2566 ระหว่างปลัดกระทรวงสาธารณสุข รองปลัดกระทรวงสาธารณสุข อธิบดี อธิการบดี กับรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข
นายอนุทินกล่าวว่า ในปีงบประมาณ 2566 กระทรวงสาธารณสุข ได้จัดทำแผนปฏิบัติราชการ ตามแผนยุทธศาสตร์ 20 ปี ภายใต้กรอบ 14 แผนงาน 37 โครงการ และ 59 ตัวชี้วัด โดยมุ่งเน้นให้ “คนไทยสุขภาพดี เศรษฐกิจมั่งคั่ง : Health for Wealth” สู่เป้าหมาย “ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” และขับเคลื่อนนโยบายใน 5 ประเด็นสำคัญ คือ 1.ประชาชนเข้าถึงบริการสุขภาพได้มากขึ้น อย่างเป็นธรรม สะดวก และรวดเร็ว พร้อมดูสุขภาพปฐมภูมิที่บ้านและชุมชนด้วยกลไก 3 หมอ 2.การยกระดับการเสริมสร้างสุขภาพ เพื่อคนไทยแข็งแรง สื่อสารเรื่องการดูแลสุขภาพให้ประชาชนเข้าถึงได้ง่าย ถูกต้อง ปลอดภัย ทันสมัย 3.ผู้สูงอายุได้รับการดูแลอย่างเป็นระบบและทั่วถึง 4.นำสุขภาพขับเคลื่อนเศรษฐกิจ ส่งเสริมสมุนไพรและภูมิปัญญาไทยขยายโอกาสสู่การเป็นศูนย์กลางการบริการสุขภาพ (Health Hub) และการท่องเที่ยวเชิงสุขภาพสู่ประชาคมโลก สร้างเศรษฐกิจและเพิ่มรายได้ให้กับประชาชน และ 5.ข้อมูลสุขภาพต้องเป็นของประชาชนและเพื่อประชาชนโดยจัดทำระบบฐานข้อมูลดิจิทัลเชื่อมโยงข้อมูลสุขภาพ ประชาชนได้ประโยชน์ในการดูแลสุขภาพตนเองและสามารถใช้บริการสาธารณสุขได้ทุกที่อย่างต่อเนื่อง
ทั้งนี้ เพื่อให้มีการขับเคลื่อนนโยบายของกระทรวงสาธารณสุขไปสู่การปฏิบัติที่มีประสิทธิภาพและเสริมสร้างการบริหารกิจการบ้านเมืองที่ดี จึงมีการการจัดทำคำรับรองการปฏิบัติราชการ หรือ PA ซึ่งถือเป็นเครื่องมือสำคัญที่นำไปสู่การประเมินผลการปฏิบัติงาน เป็นตัวชี้วัด และความรับผิดชอบต่อผลสำเร็จตามข้อตกลงร่วมกันที่จะทำงานให้บรรลุเป้าหมาย เกิดประสิทธิภาพและคุณภาพการให้บริการ ผู้รับบริการมีความพึงพอใจ นำไปสู่ความสำเร็จในการดูแลสุขภาพประชาชนได้อย่างยั่งยืน โดยจะมีการติดตามความคืบหน้ารอบ 3, 6, 9 และ 12 เดือน
************************************1 ธันวาคม 2565
วันพฤหัสบดีที่ 1 ธันวาคม 2565
"ทิพานัน" โชว์ผลสำเร็จโครงการข้าวรักษ์โลก BCG โมเดล เพิ่มรายได้ชาวนา  ลดต้นทุนการผลิตได้จริง ย้ำ "พล.อ.ประยุทธ์" พอใจและติดตามโครงการต่อเนื่อง
"ทิพานัน" โชว์ผลสำเร็จโครงการข้าวรักษ์โลก BCG โมเดล เพิ่มรายได้ชาวนา  ลดต้นทุนการผลิตได้จริง ย้ำ "พล.อ.ประยุทธ์" พอใจและติดตามโครงการต่อเนื่อง
วันนี้ (1 ธ.ค.65) น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รัฐมนตรีว่าการกระทรวงกลาโหม พอใจผลการติดตามโครงการข้าวรักษ์โลกBCG Model นำร่องระยะที่ 1 ที่จ.เชียงราย โดยข้าวรักษ์โลก ซึ่งเป็นแนวคิดการปลูกข้าวแนวใหม่ของชาวนาไทย โดยความร่วมมือของสมาคมพัฒนาเศรษฐกิจเกษตรรักษ์โลก ผู้ดำเนินการและดูแล สำนักงานกองทุนหมู่บ้านและชุมชนเมืองแห่งชาติ รวมถึงกรมการข้าว และสำนักนายกรัฐมนตรี ส่งเสริมการปรับเปลี่ยนกระบวนการทำนาใหม่ อย่างยั่งยืน ซึ่งปลอดภัยต่อทั้งผู้ผลิตและผู้บริโภค ตามนโยบายรัฐบาลที่สนับสนุน เกษตรปลอดภัยอาหารปลอดภัย อีกทั้งยังมีเป้าหมายไปสู่การเป็นครัวโลก
จากรายงานผลการปลูกข้าวในพื้นที่รวม 10,000 ไร่ ใน 7 จังหวัดที่เข้าร่วมโครงการ คือ จังหวัดเชียงราย บุรีรัมย์ สุรินทร์ ศรีสะเกษ อุบลราชธานี มหาสารคาม และร้อยเอ็ด
1. ลดต้นทุนการผลิตได้ 2,000 บาท/ไร่ (จากเดิมต้นทุน4,500 บาท/ไร่ ลดเหลือ 2,500 บาท/ไร่)
2. สามารถเพิ่มผลผลิตเฉลี่ย จากเดิม 300-350 กิโลกรัม/ไร่ เพิ่มเป็น 600-620 กิโลกรัม/ไร่
3. เกษตรกรไม่ต้องสัมผัสสารเคมี โดยเปลี่ยนมาใช้จุลินทรีย์เพื่อการเกษตร แทนการใช้ปุ๋ยเคมี สารเคมี ยาฆ่าแมลง และยาฆ่าหญ้า ทำให้ไม่มีมลพิษตกค้างรอบแปลงนา
4.ผลผลิตข้าวที่มีคุณภาพดี ไม่มีปนเปื้อน ได้รับการรับรองมาตรฐานเกษตรอินทรีย์ และมาตรฐานเกษตรปลอดภัย (GAP) ซึ่งเป็นที่ต้องการของตลาด ทำให้ขายได้ในราคาที่ดีขึ้น ดังนั้นจึงทำให้เกษตรกรมีรายได้เพิ่มมากขึ้น
ทั้งนี้“ข้าวรักษ์โลก”ได้ผ่านสายตาชาวโลกบนเวที การประชุมเอเปคที่เพิ่งผ่านพ้นไป และแจกให้กับสื่อมวลชนต่างประเทศที่เข้าร่วมงานด้วย
----------------
วันพฤหัสบดีที่ 1 ธันวาคม 2565
รัฐมนตรีฯ สุริยะ สานสัมพันธ์ธุรกิจไทย-สหรัฐ เดินหน้าสร้างความร่วมมือทางเศรษฐกิจ
รัฐมนตรีฯ สุริยะ สานสัมพันธ์ธุรกิจไทย-สหรัฐ เดินหน้าสร้างความร่วมมือทางเศรษฐกิจ
เมื่อวันที่ 29 พฤศจิกายน 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ Mr.Ted Osius ประธานสภาธุรกิจสหรัฐอเมริกา-อาเซียน (USABC) นำคณะนักธุรกิจผู้แทนบริษัทชั้นนำของสหรัฐอเมริกา เข้าพบเพื่อแนะนำบริษัทสมาชิก และร่วมหารือการส่งเสริมและกระชับความสัมพันธ์ทางธุรกิจไทย-สหรัฐอเมริกา เพื่อสร้างความร่วมมือทางเศรษฐกิจของทั้ง 2 ประเทศ พร้อมรับทราบนโยบายสำคัญของกระทรวงอุตสาหกรรม โดยมี ดร.ณัฐพล รังสิตพล ปลัดกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม และคณะผู้บริหารกระทรวงอุตสาหกรรม เข้าร่วมด้วย ณ ห้องประชุม อก.1 สำนักงานปลัดกระทรวงอุตสาหกรรม
วันพฤหัสบดีที่ 1 ธันวาคม 2565
ศักดิ์สยามฯ ห่วงใยผู้โดยสารแอร์พอร์ต เรล ลิงค์ มอบกรมราง ลงพื้นที่ ติดตาม และกำกับ การดำเนินงานของเอกชนผู้ให้บริการ
.....
ตามที่ได้ปรากฏเป็นข่าวในสื่อสังคมออนไลน์ กรณีรถไฟฟ้าแอร์พอร์ต เรล ลิงค์ มีปริมาณผู้โดยสารหนาแน่น เมื่อวันที่ 30 พฤศจิกายน 65 ซึ่งกระทรวงคมนาคมไม่ได้นิ่งนอนใจต่อปัญหาดังกล่าว รัฐมนตรีว่าการกระทรวงคมนาคม นายศักดิ์สยาม ชิดชอบ จึงได้สั่งการให้กรมการขนส่งทางรางหน่วยงานกำกับดูแลระบบขนส่งทางราง ลงพื้นที่สำรวจความหนาแน่นรถไฟฟ้าแอร์พอร์ต เรล ลิงค์ ณ สถานีมักกะสัน
นายพิเชฐ คุณธรรมรักษ์ อธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ เร่งลงพื้นที่ตรวจสอบโดยทันที ซึ่งจากการลงพื้นที่ร่วมกับบริษัท เอเชีย เอรา วัน จำกัด ผู้ให้บริการระบบรถไฟฟ้าแอร์พอร์ต เรล ลิงก์ ทำให้ทราบถึงสาเหตุว่าจากปัจจุบันสถานการณ์ Covid-19 คลี่คลายลง ส่งผลให้มีผู้ใช้บริการเพิ่มขึ้นเป็นเฉลี่ย 60,000 - 67,000 คนต่อวัน แต่เนื่องด้วยผู้ให้บริการได้ทยอยนำรถไฟฟ้าขบวนด่วน (ขบวน express) ไปปรับปรุงเพื่อให้สามารถรองรับผู้โดยสารได้เพิ่มขึ้น จากเดิมรถไฟด่วน 1 ขบวน มีตู้โดยสาร 3 ตู้ และตู้สัมภาระ 1 ตู้ ปรับเป็นตู้โดยสารรวม 4 ตู้ ซึ่งช่วงระหว่างการปรับปรุงทำให้มีขบวนรถไฟฟ้าให้บริการเพียง 8 ขบวน จากทั้งหมด 9 ขบวน ส่งผลให้เกิดปริมาณผู้โดยสารหนาแน่น ทั้งนี้ ผู้ให้บริการแจ้งว่าจะมีการทยอยปรับปรุงครั้งละ 1 ขบวนและนำมากลับมาใช้จนครบทุกขบวนเพื่อให้สถานการณ์ดีขึ้นตามลำดับและไม่กระทบผู้ใช้บริการมากเกินไป
นายศักดิ์สยาม ชิดชอบ รัฐมนตรีว่าการกระทรวงคมนาคม ได้แสดงความใส่ใจและห่วงใยประชาชน จึงได้ได้เร่งกำชับให้เอกชนผู้ให้บริการ เร่งแก้ไขปัญหาความเดือดร้อนของประชาชน รวมทั้งให้มีการประชาสัมพันธ์ให้ผู้โดยสารทราบ หากเกิดเหตุขบวนรถมีความล่าช้า เพื่ออำนวยความสะดวกแก่ให้ประชาชนให้สามารถวางแผนการเดินทางได้อย่างอย่างเหมาะสม ตลอดจนแจ้งความจำเป็นของการทำ Group Release เพื่อไม่ให้ผู้โดยสารหนาแน่นบนชั้นชานชาลา และขอให้ผู้ให้บริการพิจารณามาตรการเพิ่มแรงจูงใจให้ผู้โดยสารปรับปลี่ยนเวลาการเดินทางนอกช่วงเวลาเร่งด่วน
ทั้งนี้ กรมการขนส่งทางราง เข้าใจและรับทราบถึงความไม่สะดวกในการเดินทางของประชาชนทุกท่าน และจะติดตาม ตรวจสอบผู้ให้บริการ เพื่อเร่งรัดการต่อเพิ่มตู้รถไฟฟ้าให้แล้วเสร็จครบทุกขบวน ให้ดำเนินการโดยเร็ว เพื่อความสะดวก รวดเร็ว และปลอดภัยในการเดินทางระบบขนส่งทางรางต่อไป
วันพฤหัสบดีที่ 1 ธันวาคม 2565
รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week
เมื่อเร็วๆ นี้ ศาสตราจารย์ ดร.วิษณุ เครืองาม รองนายกรัฐมนตรี เป็นประธานการแถลงข่าว โครงการแฟชั่นวีค ผ้าไหมไทย นานาชาติ ครั้งที่ 3 Thai Silk International Fashion Week โดยมี ดร.สุมาลี อุทัยเฉลิม ที่ปรึกษารองนายกรัฐมนตรี Mr.Saif Alshamsi เอกอัครราชทูตประเทศสหรัฐอาหรับเอมิเรตส์ นางโชติกา อัครกิจโสภากุล รองปลัดกระทรวงวัฒนธรรม แขกผู้มีเกียรติ และสื่อมวลชน เข้าร่วม ณ ตึกนารีสโมสร ทำเนียบรัฐบาล
วันพฤหัสบดีที่ 1 ธันวาคม 2565
รฟม. จัดโปรโมชันส่งความสุข จำหน่ายบัตรโดยสารรถไฟฟ้า MRT Plus ในราคาสุดพิเศษ  ตั้งแต่วันที่ 1 ธันวาคม 2565 - 31 มกราคม 2566  เพื่อมอบเป็นของขวัญในเทศกาลปีใหม่ 2566
ตามที่ รัฐบาลและกระทรวงคมนาคมโดย นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานพิจารณาจัดเตรียมมาตรการมอบของขวัญปีใหม่ 2566 ให้แก่ประชาชน นั้น
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เตรียมมอบของขวัญส่งความสุขเนื่องในเทศกาลปีใหม่ 2566 ให้แก่ประชาชน ด้วยการจำหน่ายบัตรโดยสารรถไฟฟ้า MRT Plus ในราคาสุดพิเศษ ซึ่งมีให้เลือกถึง 2 รูปแบบ ดังนี้
1. บัตรโดยสาร MRT Plus 4 ประเภท ได้แก่ บุคคลทั่วไป เด็ก ผู้สูงอายุ และนักเรียน/นักศึกษา จำหน่ายในราคาพิเศษเพียง 150 บาท จากราคาปกติ 180 บาท (ยกเว้นค่าธรรมเนียมการออกบัตร 30 บาท) ซึ่งภายในบัตรมีมูลค่าการเดินทาง 100 บาท และค่ามัดจำบัตร 50 บาท
2. บัตรโดยสาร MRT Plus ที่ระลึกเนื่องในโอกาสเปิดให้บริการรถไฟฟ้ามหานคร สายฉลองรัชธรรม ชุด “Inauguration of the MRT Purple Line” จำหน่ายในราคาพิเศษเพียง 150 บาท จากราคาปกติ 200 บาท ซึ่งภายในบัตรมีมูลค่าการเดินทาง 50 บาท พร้อมรับโปสการ์ดที่ระลึก 2 ใบ เหมาะสำหรับผู้ที่สนใจเก็บสะสม หรือมอบเป็นชุดของขวัญในโอกาสพิเศษ
โดยผู้ที่สนใจสามารถซื้อบัตรได้ที่สถานีรถไฟฟ้า MRT สายสีม่วง ทุกสถานี ตั้งแต่วันที่ 1 ธันวาคม 2565 - 31 มกราคม 2566 ทั้งนี้ บัตรโดยสาร MRT Plus ทุกประเภท สามารถใช้เดินทางในระบบรถไฟฟ้า MRT ได้ทั้งสายสีน้ำเงิน และสายสีม่วง รวมถึงใช้ชำระค่าบริการจอดรถ ณ อาคารจอดแล้วจรของรถไฟฟ้า MRT ทั้ง 2 สาย ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพฤหัสบดีที่ 1 ธันวาคม 2565
EXIM BANK โชว์สถานะทางการเงินแข็งแกร่ง คงอันดับเครดิตภายในประเทศระดับ AAA(tha) เป็นปีที่ 17 ติดต่อกัน
บริษัท ฟิทช์ เรทติ้งส์ (ประเทศไทย) จำกัด ประกาศคงอันดับเครดิตภายในประเทศระยะยาวของธนาคารเพื่อการส่งออกและนำเข้าแห่งประเทศไทย (EXIM BANK) ที่ 'AAA(tha)' เป็นปีที่ 17 ติดต่อกัน โดยมีแนวโน้มอันดับเครดิตมีเสถียรภาพ
ท่ามกลางความผันผวนของตลาดการเงินและเศรษฐกิจโลกในปัจจุบัน บริษัท ฟิทช์ เรทติ้งส์ (ประเทศไทย) จำกัด ประกาศคงอันดับเครดิตภายในประเทศระยะยาวของธนาคารเพื่อการส่งออกและนำเข้าแห่งประเทศไทย (EXIM BANK) ที่ 'AAA(tha)' เป็นปีที่ 17 ติดต่อกัน โดยมีแนวโน้มอันดับเครดิตมีเสถียรภาพ เมื่อเดือนตุลาคมที่ผ่านมา สะท้อนถึงความเชื่อมั่นในบทบาทของธนาคารที่มีหน้าที่ในการขับเคลื่อนการพัฒนาประเทศ ภายหลังสถานการณ์โควิด-19 คลี่คลาย ในมิติการค้าและการลงทุน เชื่อมโยงกับการเติบโตทางสังคมและสิ่งแวดล้อม โดยพัฒนาองค์กรอย่างโดดเด่นและต่อเนื่อง ควบคู่กับการส่งเสริมให้ผู้ประกอบการ โดยเฉพาะรายย่อยที่ยังเข้าไม่ถึงบริการจากธนาคารพาณิชย์ ให้สามารถปรับตัวและแข่งขันได้ในโลกการค้ายุคใหม่ สู่เป้าหมายการสร้างนักรบเศรษฐกิจไทยในตลาดโลกและการพัฒนาอย่างยั่งยืน เนื่องจากภาคการส่งออกคิดเป็น 58% ของ GDP ประเทศไทย โดย EXIM BANK มุ่งเน้นการ “เติมทุน เติมความรู้ และเติมโอกาส” ให้แก่ผู้ประกอบการ ตั้งแต่ระดับวิสาหกิจชุมชนไปจนถึงผู้ประกอบการทั่วไปตลอดทั้ง Supply Chain การส่งออก โดยสอดคล้องกับนโยบายของรัฐบาล อีกทั้ง EXIM BANK ยังเป็นธนาคารของรัฐเพียงแห่งเดียวในประเทศไทยที่ให้บริการประกันการส่งออกและประกันความเสี่ยงการลงทุน เพื่อส่งเสริมให้ผู้ส่งออกและนักลงทุนไทยเริ่มต้นหรือขยายการค้าการลงทุนไปยังเวทีโลกอย่างมั่นใจและเพิ่มมากขึ้นอย่างต่อเนื่องในโลกที่เต็มไปด้วยโอกาสและความท้าทายใหม่ ๆ ยุค Next Normal
ผลการดำเนินงานของ EXIM BANK ปรับตัวดีขึ้นอย่างมีนัยสำคัญ พลิกจากผลขาดทุนสุทธิเกือบ 1,340 ล้านบาทในปี 2563 เป็นกำไรสุทธิ 1,531 ล้านบาทในปี 2564 สูงสุดตั้งแต่เปิดดำเนินงานในปี 2537 ทั้งนี้ ในช่วง 2-3 ปีข้างหน้า คาดการณ์แนวโน้มรายได้จะยังคงเติบโตในระดับที่เหมาะสมตามเป้าหมายจากการปรับกลยุทธ์ทางธุรกิจและปรับบทบาทใหม่ “กล้า พัฒนาเพื่อคนไทย” ควบคู่ไปกับการบริหารจัดการความเสี่ยงของคุณภาพสินทรัพย์อย่างเหมาะสม
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
วันพฤหัสบดีที่ 1 ธันวาคม 2565
“ธ สถิตในดวงใจ…นิรันดร์” สป. จัดกิจกรรมน้อมรำลึกวันคล้ายวันพระบรมราชสมภพ ในหลวง ร.9
“ธ สถิตในดวงใจ…นิรันดร์” สป. จัดกิจกรรมน้อมรำลึกวันคล้ายวันพระบรมราชสมภพ ในหลวง ร.9
“ธ สถิตในดวงใจ…นิรันดร์” สป. จัดกิจกรรมน้อมรำลึกวันคล้ายวันพระบรมราชสมภพ ในหลวง ร.9
(30 พฤศจิกายน 2565 เวลา 08.30) สำนักงานปลัดกระทรวงกลาโหมขอร่วมน้อมรำลึกในพระมหากรุณาธิคุณจัดกิจกรรมเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2565 ระหว่าง 1 - 6 ธันวาคม 2565 โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี ณ ห้องพินิตประชานาถ ในศาลาว่าการกลาโหม
สำหรับภายในกิจกรรมประกอบด้วยการบรรยายพิเศษเกี่ยวกับพระราชประวัติ และพระราชกรณียกิจฯ การมอบพันธุ์ไม้มีค่าให้กับผู้แทนหน่วย ศอว.ศอพท. และ รวท.อท.ศอพท. โดยหลังจากนั้นปลัดกระทรวงกลาโหมและคณะตรวจเยี่ยม ได้ร่วมทำกิจกรรมจิตอาสาพัฒนา ทำความสะอาดคลองคูเมืองเดิมและบริเวณโดยรอบศาลาว่าการกลาโหม รวมทั้งเยี่ยมชมและรับฟังการบรรยายพิพิธภัณฑ์ศาลาว่าการกลาโหม พิพิธภัณฑ์ปืนใหญ่ และนิทรรศการเฉลิมพระเกียรติฯ บริเวณด้านหน้าศาลาว่าการกลาโหม
ทั้งนี้ ถือเป็นโอกาสอันดีที่กำลังพลทุกนายได้มาร่วมกันเทิดพระเกียรติ แสดงออกถึงความจงรักภักดี และ
น้อมรำลึกในพระมหากรุณาธิคุณ ของในหลวงรัชกาลที่ 9 ถือเป็นการสืบสานพระราชปณิธานด้านการอนุรักษ์ทรัพยากรธรรมชาติ ตลอดจนการพัฒนาทรัพยากรดินซึ่งเป็นพื้นฐานสำคัญเพื่อสร้างความมั่นคงทางด้านอาหาร และส่งเสริมให้กำลังพล สำนักงานปลัดกระทรวงกลาโหม ครู นักเรียน และทุกท่านได้ตระหนักถึงคุณค่า และร่วมกันดูแลรักษาทรัพยากรดินให้สามารถใช้ประโยชน์ได้อย่างยั่งยืนต่อไป
วันพฤหัสบดีที่ 1 ธันวาคม 2565
นายกฯ รณรงค์ “วันเอดส์โลก” 1 ธ.ค. ย้ำ เจตนารมณ์ยุติปัญหาเอดส์ภายในปี 2573 ไทยจะใช้เวทีเจ้าภาพประชุมโรคเอดส์แห่งสหประชาชาติย้ำลดการตีตราและเลือกปฏิบัติต่อผู้ติดเชื้อ
นายกฯ รณรงค์ “วันเอดส์โลก” 1 ธ.ค. ย้ำ เจตนารมณ์ยุติปัญหาเอดส์ภายในปี 2573 ไทยจะใช้เวทีเจ้าภาพประชุมโรคเอดส์แห่งสหประชาชาติย้ำลดการตีตราและเลือกปฏิบัติต่อผู้ติดเชื้อ
วันที่ 1 ธ.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ร่วมรณรงค์ “วันเอดส์โลก” (World AIDS Day) ซึ่งองค์การอนามัยโลก ได้กำหนดให้ตรงกับวันที่ 1 ธ.ค. ของทุกปี เพื่อสร้างความตระหนักถึงความสำคัญของการป้องกันโรคเอดส์ การยอมรับ และเข้าใจผู้ติดเชื้อเอชไอวีทั่วโลก โดยสนับสนุนการรณรงค์ยับยั้งการแพร่ระบาดของเชื้อเอดส์ ให้ประชาชนมีมาตรการในการป้องกันตนเองที่ถูกต้องและสามารถนำไปปฏิบัติได้ในชีวิตประจำวัน
นายกรัฐมนตรีได้เน้นย้ำถึงเจตนารมณ์ของประเทศไทยที่มุ่งมั่นที่จะยุติปัญหาเอดส์ภายในปี 2573 โดยขับเคลื่อนยุทธศาสตร์แห่งชาติว่าด้วยการยุติปัญหาเอดส์ พ.ศ.2560-2573 มีเป้าหมายหลัก 3 ประการ “ไม่ติด-ไม่ตาย-ไม่ตีตรา” สู่การแก้ไขปัญหาตามยุทธศาสตร์ 1.ลดการติดเชื้อเอชไอวีรายใหม่ เหลือไม่เกิน 1,000 รายต่อปี 2.ลดการเสียชีวิตในผู้ติดเชื้อเอชไอวี เหลือปีละไม่เกิน 4,000 ราย และ 3.ลดการเลือกปฏิบัติ อันเกี่ยวเนื่องจากเอชไอวี และเพศภาวะลงจากเดิมร้อยละ 90 โดยมีหลักการพื้นฐาน สร้างความเป็นธรรม ลดความเหลื่อมล้ำ มีความเสมอภาคทางเพศ
น.ส.ไตรศุลี กล่าวว่า รัฐบาลได้กำหนดยุทธศาสตร์เพื่อยุติปัญหาเอดส์ในระยะยาว 6 ยุทธศาสตร์ 1.มุ่งเน้นและเร่งรัดจัดชุดบริการที่มีประสิทธิผลสูงให้ครอบคลุมพื้นที่และประชากรที่อยู่ในสภาวะเสี่ยง 2.ยกระดับคุณภาพและบูรณาการดำเนินงานป้องกันให้เข้มข้นและยั่งยืน 3.พัฒนาและเร่งรัดการรักษา ดูแลและช่วยเหลือทางสังคม ให้มีคุณภาพรอบด้าน 4.ปรับภาพลักษณ์ความเข้าใจทั้งระดับบุคคล ครอบครัว ชุมชน มีกลไกการคุ้มครองสิทธิ์เพื่อลดการรังเกียจ กีดกัน การเลือกปฏิบัติ 5.การลงทุนเพื่อประสิทธิภาพการจัดการในทุกภาคและทุกระดับ 6.ส่งเสริมและพัฒนาการเข้าถึงการใช้ประโยชน์จากข้อมูลและงานวิจัยอย่างมีประสิทธิภาพ
น.ส.ไตรศุลี กล่าวว่า ปี 2565 ประเทศไทยได้ทำหน้าที่ในการเป็นประธานคณะกรรมการบริหารโครงการโรคเอดส์แห่งสหประชาชาติ หรือ UNAIDS PCB ในโอกาสนี้นายอนุทิน ชาญวีรกูล รองนายกรัฐมนตรีและรมว.สาธารณสุข ได้เป็นผู้แทนประเทศไทยผลักดันผ่านกิจกรรมต่างๆ ให้ทั่วโลกเห็นความสำคัญใน 3 ประเด็น ได้แก่ การปกป้องวัยรุ่นคนหนุ่มสาว ให้พ้นจากโรคเอดส์ เนื่องจากเป็นกลุ่มคนที่เป็นทั้งอนาคตของประเทศและของโลก, การเร่งให้หลักประกันสุขภาพถ้วนหน้าครอบคลุมถึงบริการเอชไอวี/เอดส์ และ การส่งเสริมให้ลดการตีตราและการเลือกปฏิบัติต่อผู้ติดเชื้อ ทั้งในการให้บริการสุขภาพ สถานศึกษา ที่ทำงาน และชุมชน
ทั้งนี้ ในช่วงกลางเดือน ธ.ค. นี้ประเทศไทยจะเป็นเจ้าภาพจัดการประชุม UNAIDS PCB ครั้งที่ 51 ซึ่งจะมีประเทศสมาชิก 22 ประเทศ องค์กรไม่แสวงหากำไร(NGO) และหน่วยงานที่ให้การสนับสนุน (Co-Sponsor)เข้าร่วม และนายอนุทิน จะเป็นประธานการประชุม ซึ่งในการเป็นเจ้าภาพครั้งนี้ไทยจะผลักดันให้ทั่วโลกเห็นความสำคัญของการยุติการถ่ายทอดเชื้อจากแม่สู่ลูกและการดูแลให้เข้าถึงการป้องกันการติดเชื้อเอชไอวี และเน้นย้ำในประเด็นการไม่เลือกปฏิบัติและการลดการตีตรา ซึ่งจะเป็นกลไกสำคัญที่ลดปัญหาภัยคุกคามต่อระบบสาธารณสุขโลกและการลดทอนศักยภาพของประเทศจากปัญหาผู้ติดเชื้อเอชไอวีและผู้เป็นโรคเอดส์ได้
วันพฤหัสบดีที่ 1 ธันวาคม 2565
ธอส. เผย Moody’s คงอันดับเครดิตองค์กร อยู่ที่ระดับ Baa1 และแนวโน้มระดับ Stable ถือเป็นอันดับความน่าเชื่อถือในระดับสูงสำหรับสถาบันการเงินในประเทศไทย
Moody's สถาบันการจัดอันดับเครดิตระดับสากล คงอันดับเครดิตองค์กรของ ธอส. ในระดับ Baa1 และแนวโน้มอันดับเครดิตของ ธอส. ในระดับคงที่ (Stable)
ธนาคารอาคารสงเคราะห์ เผย Moody's สถาบันการจัดอันดับเครดิตระดับสากล คงอันดับเครดิตองค์กรของ ธอส. ในระดับ Baa1 และแนวโน้มอันดับเครดิตของ ธอส. ในระดับคงที่ (Stable) ถือเป็นอันดับความน่าเชื่อถือในระดับสูงสำหรับสถาบันการเงินในประเทศไทย สะท้อนความแข็งแกร่งทางการเงินของธนาคาร และบริหารจัดการ NPL ได้อย่างมีประสิทธิภาพ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า Moody’s Investors Service สถาบันจัดอันดับเครดิตระดับสากล ประกาศคงอันดับเครดิตองค์กรของ ธอส. ในระดับ “Baa1” รวมทั้งแนวโน้มอันดับเครดิตของ ธอส. ที่ระดับ “คงที่” (Stable) ถือเป็นอันดับความน่าเชื่อถือในระดับสูงสำหรับสถาบันการเงินในประเทศไทย สะท้อนถึงความแข็งแกร่งทางด้านการเงิน และมีสภาพคล่องที่มั่นคง ทั้งในปี 2565 และ
ปี 2566 โดย ณ วันที่ 30 มิถุนายน 2565 มีสินทรัพย์ที่อยู่ในระดับทรงตัวรวมจำนวน 1.58 ล้านล้านบาท
ทั้งนี้ ที่ผ่านมาธนาคารสามารถปล่อยสินเชื่อให้กับประชาชนที่มีรายได้น้อยถึงปานกลางให้มีที่อยู่อาศัยเป็นของตนเองได้มากกว่า 4 ล้านครอบครัว ซึ่งเป็นไปตามพันธกิจ “ทำให้คนไทยมีบ้าน” มาอย่างต่อเนื่อง โดย ณ เดือนตุลาคม 2565 สามารถปล่อยสินเชื่อใหม่ได้ถึง 227,788 ล้านบาท สูงกว่าเป้าหมายที่ตั้งไว้ในปี 2565 ที่ 226,423 ล้านบาท ขณะที่การจัดทำมาตรการช่วยเหลือลูกค้าที่ได้รับผลกระทบด้านรายได้จาก COVID-19 มากกว่า 22 มาตรการ ทำให้คาดว่าสินเชื่อที่ไม่ก่อให้เกิดรายได้ (NPL) ของธนาคารจะเพิ่มขึ้นเพียงเล็กน้อยในปี 2566 หรืออยู่ในระดับต่ำกว่า 5% ของสินเชื่อคงค้าง ขณะเดียวกันยังมีการตั้งสำรองหนี้สูญไว้สูงถึง 185% ของ NPL และมีอัตราส่วนเงินกองทุนของธนาคารในปี 2566 อยู่ที่ 14 -15% สะท้อนว่าธนาคารมีความแข็งแกร่งและมีเสถียรภาพและสามารถขับเคลื่อนภารกิจของธนาคาร เพื่อทำให้คนไทยมีบ้านได้อย่างมั่นคงและยั่งยืนต่อไป
วันพฤหัสบดีที่ 1 ธันวาคม 2565
พม. จัดงานสมัชชาเครือข่ายคนพิการระดับชาติ ครั้งที่ 2 ระดมพลังสร้างโอกาส เข้าถึงสิทธิสวัสดิการอย่างเสมอภาค
พม. จัดงานสมัชชาเครือข่ายคนพิการระดับชาติ ครั้งที่ 2 ระดมพลังสร้างโอกาส เข้าถึงสิทธิสวัสดิการอย่างเสมอภาค
วันนี้ (1 ธ.ค. 65) เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงานสมัชชาเครือข่ายคนพิการระดับชาติ ครั้งที่ 2 (พ.ศ. 2565 – 2567) พร้อมกล่าวถึงบทบาทของกระทรวงการพัฒนาสังคมและความมั่นคงของมนุษย์ (พม.) กับการส่งเสริมการมีส่วนร่วมของคนพิการ โดยมีนางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ ผู้นำคนพิการ ผู้แทนส่วนท้องถิ่น และผู้แทนภาคีเครือข่ายด้านคนพิการ เข้าร่วม ณ อาคารรัฐประศาสนภักดี (อาคาร B) ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ กรุงเทพฯ
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) ในฐานะหน่วยงานหลักของภาครัฐในการขับเคลื่อนงานพัฒนาสังคม โดยบูรณาการความร่วมมือกับภาคีเครือข่ายทุกภาคส่วน เพื่อการพัฒนา สร้างโอกาส ความเสมอภาค และความเป็นธรรมในสังคม นำไปสู่การพัฒนาคุณภาพชีวิตของประชาชนทุกกลุ่มเป้าหมาย โดยไม่ทิ้งใครไว้ข้างหลัง ตามนโยบายของรัฐบาล สำหรับคนพิการถือเป็นกลุ่มเป้าหมายของกระทรวง พม. ซึ่งปัจจุบัน มีคนพิการที่ได้รับมีบัตรประจำตัวคนพิการกว่า 2 ล้านคน คิดเป็นร้อยละ 3.20 ของประชากรทั้งประเทศ โดย กระทรวงพม. ได้ดำเนินการส่งเสริมและพัฒนาคุณภาพชีวิตคนพิการอย่างต่อเนื่อง ให้สามารถใช้ชีวิตในสังคมได้อย่างเสมอภาค ด้วยการเข้าถึงสิทธิและสวัสดิการได้อย่างเท่าเทียมและเป็นธรรม อีกทั้งมีการอบรมเสริมสร้างศักยภาพเครือข่ายด้านการพัฒนาคุณภาพชีวิตคนพิการ ตลอดจนส่งเสริมความรู้ ความเข้าใจเกี่ยวกับสิทธิ สวัสดิการของคนพิการและประชาชนทั่วไป ซึ่งเครือข่ายดังกล่าวถือเป็นกลไกสำคัญในการเฝ้าระวัง ดูแล คุ้มครองสิทธิคนพิการและผู้สูงอายุในพื้นที่
นายอนุกูล กล่าวต่อไปว่า สำหรับงานสมัชชาเครือข่ายคนพิการระดับชาติ ถือเป็นเครื่องมือพัฒนานโยบายสาธารณะเพื่อสุขภาพที่มุ่งเน้นการมีส่วนร่วมด้วยพลัง 3 ภาค ได้แก่ พลังทางความคิด พลังทางสังคม และพลังรัฐ ซึ่งกระทรวง พม. ให้ความสำคัญในการรับฟังความคิดเห็นของทุกภาคส่วน เพื่อนำข้อเสนอแนะไปใช้ประโยชน์ในการขับเคลื่อนการพัฒนาคนพิการให้สามารถตอบสนองต่อความต้องการของคนพิการได้อย่างเหมาะสม โดยผลจากการประชุมสมัชชาเครือข่ายด้านคนพิการระดับภูมิภาค เป็นสิ่งที่สะท้อนให้เห็นถึงปัญหาและความต้องการที่เกิดขึ้นในระดับพื้นที่จากผู้ที่ปฏิบัติงานด้านคนพิการ และเครือข่ายองค์กรคนพิการอย่างแท้จริง
นายอนุกูล กล่าวเพิ่มเติมว่า ทั้งนี้ ขอชื่นชมคนพิการที่มีความยืนหยัดและกล้าหาญในการใช้ชีวิต ซึ่งหวังเป็นอย่างยิ่งว่าการประชุมครั้งนี้จะได้ข้อเสนอใหม่ๆ เพิ่มเติม เพื่อการทำงานสำหรับคนพิการในการเข้าถึงโอกาสของคนพิการ รวมทั้งสิทธิ สวัสดิการต่างๆ อีกทั้งเครือข่ายคนพิการจะได้แสดงออกถึงความเท่าเทียมกัน ที่ทำให้คนพิการสามารถอยู่ร่วมกันในสังคมได้อย่างไร้รอยต่อ อย่างไรก็ตาม มติจากการประชุมครั้งนี้ จะได้นำไปขับเคลื่อนและกำหนดนโยบายด้านคนพิการระดับประเทศที่เป็นรูปธรรม เพื่อให้คนพิการได้รับประโยชน์สูงสุด โดยขอความร่วมมือให้ภาคีเครือข่ายทุกภาคส่วน ร่วมเป็นพลังในการขับเคลื่อนงานด้านคนพิการ เพื่อให้คนพิการสามารถเข้าถึงสิทธิได้อย่างเท่าเทียมและเป็นธรรมอย่างยั่งยืน
วันพฤหัสบดีที่ 1 ธันวาคม 2565
ดีอีเอส – ไปรษณีย์ไทย เปิดตัว Digital Post ID นวัตกรรมธุรกรรมขนส่งแห่งอนาคต
ดีอีเอส – ไปรษณีย์ไทย เปิดตัว Digital Post ID นวัตกรรมธุรกรรมขนส่งแห่งอนาคต
วันนี้(1ธันวาคม2565) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานแถลงข่าวเปิดตัว“ดิจิทัลโพสต์ไอดี” ( Digital Post ID)ทางเลือกใหม่ที่พัฒนาขึ้นจากการใช้ชื่อที่อยู่ให้สามารถระบุตำแหน่งสถานที่และการขนส่งแบบEasy Privacy SecurityและDigital Economyรวมทั้งยังสามารถเชื่อมโยงไปสู่การพัฒนาเส้นทางขนส่งการป้องกันการปลอมแปลงตัวตนเป็นต้นปัจจุบันอยู่ระหว่างการทดสอบระบบและรับฟังความคิดเห็นจากหน่วยงานที่เกี่ยวข้องตั้งเป้าเปิดใช้งานในปี2566โดยมีศาสตราจารย์พิเศษวิศิษฏ์วิศิษฏ์สรอรรถปลัดกระทรวงฯ,ดร.ณัฐพลณัฏฐสมบูรณ์รองปลัดกระทรวงฯ,ดร.ดนันท์สุภัทรพันธุ์กรรมการผู้จัดการใหญ่บริษัทไปรษณีย์ไทยจำกัดพร้อมด้วยคณะผู้บริหารร่วมงานณไปรษณีย์ไทยจำกัด(สำนักงานใหญ่)
___________________